Transparencia (politica)

Transparencia ta e apertura denter di politica y asuntonan gubernamental of denter di un organo administrativo of huridico, manera un gobierno of un institucion internacional. Ta dificil pa determina obhetivamente te na ki grado un sistema di gobernacion ta transparente. Esaki ta contrasta cu ora hiba algo den publicidad. Publicidad ta un situacion legalmente verificabel cu por wordo midi pa e grado na cua informacion for di documentonan administrativo ta fisicamente of digitalmente accesibel. Transparencia tambe por ta parti di un evaluacion mas amplio di e politica di un gobierno of compania: e ora ta referi na dje como governance.

 Internacional 
E organisacion Transparency International (TI) a wordo funda pa promove transparencia mundialmente den politica y empresa. Anualmente e ta midi e percepcion di transparencia denter di casi tur pais na mundo. E indicador mas conoci ta e Indice di Corupcion Percibi (CPI).

 Union Europeo 
Den documentonan di Union Europeo (UE), transparencia ta wordo uza pa indica tanto apertura (openheid) como publicidad (openbaarheid). E Registro di Transparencia di UE ta un registracion no-obligatorio di lobbyistanan cu ta purba influencia politica Europeo.

Riba 20 di febrüari 2018, Ombudsman di UE O’Reilly a activa un procedura acelera pa atende kehonan contra e inaccesibilidad di dokumentonan. E ora e servicio Europeo di Ombudsman ta asumi cu e administracion concerni a haci su motivacion conoci caba, di moda cu no tin mester di warda riba esaki. Un decision por sigui denter di 40 dia.

 Hulanda 
Na 2023 Hulanda (excluyendo e teritorio den Caribe) a score 79 punto di 100Mas halto e score, mas abou e nivel di corupcion percibi ta. riba e Indice di Corupcion PercibiCorrupcion Perceptions Index - Netherlands, Transparency Internacional, ocupando posicion ocho den rango mundial. E ley Wet Open Overheid (WOO) ta regula gobernacion habri pa medio di divulgacion di informacion, cu ta bin cu e obligacion pa publica documentonan activamente. WOO ta e sucesor di Wet Openbaarheid van Bestuur (WOB), cu a drenta na vigor na 1992. Transparencia politico ta e meta principal di algun partido politico Hulandes.

 Caribe Hulandes 
Na 2024 a constata cu no tin mucho bista riba tereno di transparencia di gobernacion na e islanan di Caribe Hulandes. Segun Transparency Internacional e region aki no tin publicacion anual di e Barometer di Corupcion Global ni e Indice di Corupcion Percibi, loke a wordo atribui na sea falta di fondo of dato.Geen zicht op corruptie in Cariben door gebrek aan data en geld, dossierkoninkrijksrelaties.nl (27 di october 2024) Na Aruba, Corsou y Sint Maarten a yega di ehecuta National Integrity Studies (NIS), cua a evalua e sistemanan anticorupcion di cada pais. E rapport di NIS ta analisa e sistema nacional di integridad, manera institucion, ley y practicanan cu ta percura pa integridad, transparencia y responsabilisacion. E ultimo rapport di Aruba ta data di 2022 y esunnan di Corsou y Sint Maarten di aña 2013 y 2015 respectivamente. E investigacion na 2013 tocante e vulnerabilidadnan di Corsou a conduci na lanta Fundashon Kòrsou Transparente, cu ta enfoca riba prevencion y combatimento di comportacion no etico y corupcion na pais Corsou.

E LOB (Landsverordening Openbaarheid van Bestuur), tambe conoci como e ley di transparencia, a drenta na vigor na 1996 na Antias Hulandes (e islanan Boneiru, Corsou, Sint Maarten, Saba y Sint Eustatius)LOB verzoek, gobiernu.cw y na 1999 na Aruba. E ordenansanan aki ta obliga gobierno di e pais concerni pa duna informacion tocante su maneho si e ciudadano pidi esaki.

 Link externo 
 National Integrity System Assessment: Curaçao 2013, Transparency International
 National Integrity System Assessment: Sint Maarten 2015, Transparency International
 National Integrity System Assessment: Aruba 2022, Transparency International


Category:Polítika